बांदा। अधिवक्ता संघ उपाध्यक्ष संतोष कुमार श्रीवास्तव ने पावर कारपोेरेशन अभियंताओं और कर्मचारियों पर उत्पीड़न के आरोप लगाते हुए चेयरमैन से शिकायत की है। पत्र में कहा है कि अप्रैल में प्रेमनारायण विश्वकर्मा (कमतू का हाता, छोटी बाजार) के घर चेकिंग में कनेक्शन में सब सही दर्शाया गया। आरोप लगाया घूस मांगी गई और न देने पर मनगढ़ंत आरोप में रिपोर्ट दर्ज करा दी और मीटर ले गए। बाद में पुलिस ने मामला गलत पाया और फाइनल रिपोर्ट लगा दी। 338 रुपए जमा कराकर कनेक्शन जोड़ दिया गया। इसके बिल भी भुगतान होते रहे लेकिन इसके बाद अवर अभियंताओं ने प्रेमनारायण की दोबारा फिर एफआईआर दर्ज करा दी कि कटा हुआ कनेक्शन जुड़वा लिया है। अधिवक्ता ने सारे संबंधित अभिलेखों की जनसूचना अधिकार अधिनियम के तहत प्रतियां देने और कनेक्शन जुड़वाने की मांग की है। ब्यूरो